CELEX: 32014R0337
Language: sl
Date: 2014-03-28 00:00:00
Title: Izvedbena uredba Komisije (EU) št. 337/2014 z dne 28. marca 2014 o uvrstitvi določenega blaga v kombinirano nomenklaturo

2.4.2014   
            
            
               SL
            
            
               Uradni list Evropske unije
            
            
               L 99/3
            
         IZVEDBENA UREDBA KOMISIJE (EU) št. 337/2014
   z dne 28. marca 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. marca 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Električni izdelek za razsvetljavo (t. i. „LED-žaromet“), v pravokotnem aluminijastem ohišju s steklenim pokrovom, z merami približno 23 × 19 × 13 cm.
                  Izdelek ima aluminijast odsevnik, na hrbtni strani pa je nameščen nosilec za prilagajanje kota svetlobe.
                  Opremljen je z močnim LED-čipom in električnim napajalnikom s transformatorjem.
                  Poraba električne energije znaša 95 W, svetlobni izkoristek je 100 lm/W, kot svetlobnega snopa pa 120°.
                  Izdelek se uporablja na prostem, na primer za osvetlitev okolice, stavb, gradbenih površin, panojev, zelenic ali vrtov.
                  
                      (1) Glej sliko.
               
               
                  9405 40 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9405, 9405 40 in 9405 40 99.
                  Zaradi svojih objektivnih značilnosti, kot je širok kot svetlobnega snopa, je izdelek namenjen osvetljevanju velikih površin. Zato je uvrstitev pod tarifno podštevilko 9405 40 10 pod žaromete izključena (glej tudi pojasnjevalne opombe harmoniziranega sistema k tarifni številki 9405, skupina I, tretji odstavek).
                  Izdelek se zato uvrsti pod oznako KN 9405 40 99 kot druge električne svetilke in pribor zanje.
               
            
         (1)  Slika je zgolj informativna.